უნივერსიტეტის ღონისძიებების პორტალი

აკადემიური დისკუსია „აგვისტოს ომის გაკვეთილები“
2020-08-07 19:00 (Asia/Dubai)
2008 წლის 8 აგვისტოს დაწყებულ რუსეთ-საქართველოს ომის თორმეტი წლისთავთან დაკავშირებით ილიას სახელმწიფო უნივერსიტეტი წარმოგიდგენთ აკადემიურ დისკუსიას „აგვისტოს ომის გაკვეთილები“.
დისკუსია წარიმართება ილიაუნის თანამედროვე საქართველოს ისტორიის სამაგისტრო პროგრამის ორგანიზებით.
მასში მონაწილეობას მიიღებენ:

როი ალისონი, ოქსფორდის უნივერსიტეტის პროფესორი

ავტორი სტატიებისა „რუსეთის აღმასვლა? მოსკოვის მიერ განხორციელებული „საქართველოსათვის მშვიდობის იძულების“ კამპანია“ და „რუსეთის სამხედრო ინტერვენცია საქართველოში: საერთაშორისო სამართალი, ნორმები და პოლიტიკური გათვლები“.

სტივენ ჯონსი, მაუნთ ჰოლიოკის კოლეჯის (აშშ) პროფესორი და ილიას სახელმწიფო უნივერსიტეტის სამაგისტრო პროგრამის – თანამედროვე საქართველოს ისტორია –თანახელმძღვანელი

ავტორი წიგნისა „საქართველოს ისტორია დამოუკიდებლობის გამოცხადების შემდეგ“.

რობერტ სერვისი, ოქსფორდის უნივერსიტეტის ემერიტუს პროფესორი და სტენფორდის უნივერსიტეტის ჰუვერის ინსტიტუტის უფროსი მკვლევარი

ავტორი წიგნისა „კრემლის ზამთარი: ვლადიმირ პუტინის მეორედ მოსვლა“.

რონალდ სუნი, მიჩიგანის უნივერსიტეტის პროფესორი, ილიას სახელმწიფო უნივერსიტეტის სამაგისტრო პროგრამის – თანამედროვე საქართველოს ისტორია –მოწვეული ლექტორი

ავტორი წიგნისა „ქართველი ერის ჩამოყალიბება“.
მოდერატორი: პროფესორი გიგა ზედანია, ილიას სახელმწიფო უნივერსიტეტის რექტორი
სამუშაო ენა: ინგლისური
დრო: 7 აგვისტო, 19:00 საათი
ადგილმდებარეობა: ილიას სახელმწიფო უნივერსიტეტის ფეისბუქის გვერდი

ADS Georgia 2020 - Advertising is dead - Folker Wrage
2020-08-10 16:00
ADS Georgia 2020-ის დასასრულს კრეატიული სააგენტო Leavingstone-ის ახალი აღმასრულებელი დირექტორი Folker Wrage ორ შეხვედრას გამართავს.
N1 თემა: Advertising is dead
Folker Wrage, კრეატიული სააგენტო „ლივინგსტონის“ ახალი დირექტორი,
25 წელზე მეტია საკომუნიკაცო სფეროში მუშაობს. თანამშრომლობდა ისეთ საერთაშორისო სააგენტოებთან, როგორებიცაა: McCann, Publicis, Ogilvy, Saatchi & Saatchi, Leo Burnett, Havas.
მუშაობდა გერმანიაში, აშშ-ში, თურქეთსა და შვეიცარიაში. რამდენიმე წლის წინ საკონსულტაციო და სარეკლამო სააგენტო Wrage/Antwort გახსნა. ფოლკერი საერთაშორისო სარეკლამო ფესტივალების, მათ შორის „კანის ლომების“, ხშირი სტუმარია. მას კარგად იცნობენ ქართული სარეკლამო ფესტივალის Ad Black Sea მონაწილეებიც – 2015 წლიდან მოყოლებული ფესტივალის ჟიურის პრეზიდენტია.
უკვე ოთხი წელია, ფოლკერი შთაბეჭდილებებს, ცოდნასა და გამოცდილებას უზიარებს ქართველ კრეატორებს შთამაგონებელი სემინარების, ვორკშოპებისა და პანელური დისკუსიების სახით.
სააგენტო „ლივინგსტონში“ ფოლკერ ვრაგე პირველად 2017 წლის შემოდგომაზე მიიწვიეს. ერთი თვის განმავლობაში ის გუნდს საკუთარ გამოცდილებას უზიარებდა და კრეატიული პროცესის მართვაში ეხმარებოდა.
შეხვედრის დრო: 10 აგვისტო, ორშაბათი, 16:00 საათი
სამუშაო ენა: ინგლისური
მეორე შეხვედრა გაიმართება 13 აგვისტოს. სასაუბრო თემის შესახებ ინფორმაციას წინასწარ გაგაცნობთ.
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).

ADS Georgia 2020 – Advertising is ALIVE – Folker Wrage
2020-08-13 16:00
ADS Georgia 2020-is ფარგლებში 13 ივლისს, 16:00 საათზე, Leavingstone-ის ახალი აღმასრულებელი დირექტორი Folker Wrage მეორე შეხვედრას გამართავს.
N2 თემა: Advertising is ALIVE
“So – are agencies really dying? Or are they simply just changing? Does it still make sense to start a career in advertising? Based on what we learned in the first session, we are going to talk about the pros and cons, the risks and opportunities. And less from a global perspective, but more on a national level. We will take a look at the Georgian market and its opportunities” –Folker Wrage
პირველი შეხვედრის ჩანაწერი: Advertising is DEAD – t.ly/pEYX
Folker Wrage, კრეატიული სააგენტო „ლივინგსტონის“ ახალი დირექტორი,
25 წელზე მეტია საკომუნიკაცო სფეროში მუშაობს. თანამშრომლობდა ისეთ საერთაშორისო სააგენტოებთან, როგორებიცაა: McCann, Publicis, Ogilvy, Saatchi & Saatchi, Leo Burnett, Havas.
მუშაობდა გერმანიაში, აშშ-ში, თურქეთსა და შვეიცარიაში. რამდენიმე წლის წინ საკონსულტაციო და სარეკლამო სააგენტო Wrage/Antwort გახსნა. ფოლკერი საერთაშორისო სარეკლამო ფესტივალების, მათ შორის „კანის ლომების“, ხშირი სტუმარია. მას კარგად იცნობენ ქართული სარეკლამო ფესტივალის Ad Black Sea მონაწილეებიც – 2015 წლიდან მოყოლებული ფესტივალის ჟიურის პრეზიდენტია.
შეხვედრის დრო: 13 აგვისტო, ორშაბათი, 16:00 საათი
სამუშაო ენა: ინგლისური
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).
#AdsGeorgia#ILIAUNI#DSA#ACAG#Leavingstone

LIVE-შეხვედრების სერია: The Great Game კავკასიაში
2020-08-14 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეშვიდე შეხვედრას გამართავს ილიას სახელმწიფო უნივერსიტეტის მოწვეული ლექტორი გიორგი ასტამაძე.
თემა: The Great Game კავკასიაში. გერმანიის კავკასიური მისია გეოპოლიტიკურ კონტექსტში
ლექციის შესახებ
1917 წელს რუსეთის იმპერიაში მომხდარმა პოლიტიკურმა ძვრებმა ძირეულად შეცვალა ვითარება მთელ მსოფლიოში. ამასთან შეიცვალა ძალთა ბალანსი პირველი მსოფლიო ომის მხარეებს შორის აღმოსავლეთის ფრონტებზე – რუსეთის ყოფილ დასავლეთისა და სამხრეთის გუბერნიებში, რომელთაც ლტოლვა გაუჩნდათ დამოუკიდებლობისკენ.
ამ პერიოდში იწყება დაპირისპირება, ერთი მხრივ, ცენტრალური ევროპის ქვეყნების, ხოლო, მეორე მხრივ, ინგლისისა და საფრანგეთის მიერ გამოთავისუფლებული ზონების დასაკავებლად. 1917 წელს ოსმალეთის იმპერიის მიერ ინგლისელების წინააღმდეგ არაბეთის ნახევარკუნძულსა და პალესტინაში განცდილი სამხედრო მარცხებისა და გავლენების დაკარგვის შემდეგ ოსმალეთის ინტერესმა გადაინაცვლა ჩრდილოეთისკენ, კავკასიის მიმართულებით.
1918 წლის დასაწყისისთვის კავკასიაში იკვეთებოდა გერმანიის, დიდი ბრიტანეთის, ოსმალეთისა და ბოლშევიკური რუსეთის ინტერესები. ამ განსაკუთრებულ მოვლენას მშვენივრად ესადაგება ტრადიციული საისტორიო ტერმინი – The Great Game, ოღონდ არა, კლასიკური გაგებით, ცენტრალურ აზიაში, არამედ ამჯერად კავკასიაში, რომელსაც ჩვენ განვიხილავთ.
მომხსენებლის შესახებ
ვრცელი ბიოგრაფია იხილეთ ბმულზე: http://tiny.cc/zqymsz
დრო: 14 აგვისტო, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

Live-შეხვედრების სერია: სამხედრო სისტემა საქართველოში რუსეთის იმპერიისა და პირველი რესპუბლიკის პერიოდში
2020-08-19 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას. მერვე შეხვედრას გამართავს ილიას სახელმწიფო უნივერსიტეტის მოწვეული ლექტორი დიმიტრი სილაქაძე.
თემა: სამხედრო სისტემა საქართველოში რუსეთის იმპერიისა და პირველი რესპუბლიკის პერიოდში
ლექციის შესახებ
მე-19 საუკუნის პირველ ნახევარში რუსეთის იმპერიამ ქართული სამეფო-სამთავროები გააუქმა და საკუთარ მმართველობას დაუქვემდებარა. ამ პროცესს მაშინვე არ მოჰყოლია იმპერიაში არსებულ სარეკუტო სისტემაში ქართველების ჩართვა. რუსებმა ქართველების გაწვევა სამხედრო-სავალდებულო სამსახურში მხოლოდ მე-19 საუკუნის 80-იანი წლების ბოლოს დაიწყეს. ამის მიუხედავად, ქართველები მთელი მეცხრამეტე საუკუნის განმავლობაში მონაწილეობდნენ კავკასიის საბრძოლო მოქმედებათა თეატრზე რუსების მიერ წარმოებულ ბრძოლებში. საქართველოს დამოუკიდებლობის გამოცხადების შემდეგ კი მმართველმა პოლიტიკურმა ძალამ საკუთარ იდეალზე – მილიციურ სისტემაზე დროებით უარი თქვა და ორი ტიპის პარალელური სამხედრო ორგანიზაცია შექმნა.
მომხსენებელი განიხილავს, თუ როგორ იცვლებოდა სამხედრო სისტემა საქართველოში 1801-1921 წლებში. რა პოლიტიკური, სოციალური და სამხედრო ფაქტორები ახდენდა გავლენას ამ ცვლილებაზე და როგორი იყო საქართველოს მოსახლეობის დამოკიდებულება სამხედრო სამსახურისადმი.
მომხსენებლის შესახებ

ვრცელი ბიოგრაფია იხილეთ ბმულზე: http://tiny.cc/r14osz
დრო: 19 აგვისტო, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

Live-საინფორმაციო შეხვედრა ტექნოლოგიის სკოლის პირველკურსელებთან
2020-09-24 16:30
24 სექტემბერს, ხუთშაბათს, 16:30 საათზე, ილიას სახელმწიფო უნივერსიტეტის ტექნოლოგიის სკოლის ახალწვეულებთან გაიმართება Live-საინფორმაციო შეხვედრა.
შეხვედრაზე გექნებათ შესაძლებლობა ვირტუალურად შეხვდეთ, გაიცნოთ და თქვენთვის საინტერესო შეკითხვები დაუსვათ ტექნოლოგიის სკოლის ხელმძღვანელს, პროგრამების ხელმძღვანელებსა და კოორდინატორებს.
პროგრამების წარდგენის შემდეგ გაიმართება კითხვა-პასუხის სესია.
გიზიარებთ შეხვედრის ბმულს: https://meet.google.com/yhw-kszx-ojv
2020 წელი

NASA Space Apps Challenge 2020 ონლაინ რეჟიმში გაიმართება
2020-09-25 12:22
NASA Space Apps მსოფლიოში ყველაზე ფართომასშტაბიანი ჰაკათონია, რომელიც 200 სხვადასხვა ადგილას 48 საათზე დიდხანს მიმდინარეობს და აერთიანებს კოდერებს, მკვლევარებს, დიზაინერებს, მშენებლებს, ტექნოლოგებსა და შემოქმედებით ადამიანებს სხვადასხვა გამოწვევასთან გასამკლავებლად.
COVID-19-ის პანდემიის ფონზე, საზოგადოების ჯანმრთელობისა და უსაფრთხოების ინტერესებიდან გამომდინარე, NASA-მ Space Apps-ის გლობალურ ორგანიზაციულ გუნდთან ერთად მიიღო გადაწყვეტილება, რომ NASA Space Apps Challenge 2020 ონლაინ რეჟიმში გაიმართება 2-4 ოქტომბერს.
NASA Space Apps Challenge Tbilisi-ს ორგანიზებულია Tbilisi Startup Bureau-ს და ილიას სახელმწიფო უნივერსიტეტი Iliauni-ს პარტნიორობით და მხარდაჭერილია საქართველოს ინოვაციებისა და ტექნოლოგიების სააგენტოს (GITA • Tech Park) მიერ.
ჰაკათონის პარტნიორია Edison Store ელექტრონული კომპონენტები, რომელიც ჰაკათონის 2 გამარჯვებულ გუნდს საჩუქრად გადასცემს Arduino-ს სრულ კომოპლექტაციას.
ჩვენი პარტნიორები არიან DataFest Tbilisi, Zoomout • ზუმაუთი და Fablab Iliauni • ფაბლაბ ილიაუნი
ვის შეუძლია მონაწილეობა?
ყველას, ვისაც აქვს იდეა, ცოდნა, უნარები და სწრაფვა!
რის შესახებ იქნება წლვანდელი გამოწვევები?
წელს გვაქვს 25 გამოწვევა 6 კატეგორიის მიმართულებით:

დაკვირვება
ინფორმირება
შენარჩუნება
შექმნა
დაპირისპირება
დაკავშირება

დეტალურად გამოწვევების შესახებ:
https://2020.spaceappschallenge.org/challenges
რეგისტრაცია ინდივიდუალურია თუ ჯგუფური?

მონაწილეები რეგისტრირდებიან ინდივიდუალურად და არა ჯგუფის სახით. ჯგუფის შექმნა ან წევრის დამატება შესაძლებელია ღონისძიების დაწყებამდე ან მის პირველ დღეს. მიუხედავად იმისა, ჯგუფი როდის შეიქმნება, Space Apps-ის დაწყებამდე მონაწილეებს არ აქვთ პროექტებზე მუშაობის დაწყების უფლება.

ინგლისური ენის ცოდნა აუცილებელია?
დიახ, ინგლისური სამუშაო ენაა. თუ თქვენი პროექტი გაიმარჯვებს, მას Global Awards–ზე წარადგენენ.

რეგისტრაციისთვის გადადით ბმულზე:
https://forms.gle/4sU87aFM5fRNzyqk9
და აქ: https://2020.spaceappschallenge.org/locations/tbilisi/
რეგისტრაცია სრულდება 30 სექტემბერს, 23:59 საათზე.
სპეციალური პრიზი ილიაუნის სტუდენტებისთვის
ილიას სახელმწიფო უნივერსიტეტი აწესებს სპეციალურ პრიზს იმ გუნდებისთვის, რომელსაც კონკურსის ფარგლებში ილიას სახელმწიფო უნივერსიტეტის სტუდენტები შექმნიან.

500-ლარიან სასტიპენდიო ვაუჩერს მიიღებს კონკურსში წარმატებული იმ გუნდის თითოეული წევრი, რომელიც სრულად ილიაუნის სტუდენტებისგან იქნება დაკომპლექტებული.
გისურვებთ წარმატებას!

NASA Space Apps Challenge Tbilisi-ის2020 გამარჯვებული გუნდები საქართველოს გლობალურ ჰაკათონზე წარადგენენ
2020-10-04 10:43
4 ოქტომბერს NASA Space Apps Challenge Tbilisi-ის ფინალი გაიმართა. კონკურსზე ორი გამარჯვებული გამოვლინდა – პირველი ადგილი ილიას სახელმწიფო უნივერსიტეტის სტუდენტებით დაკოპლექტებულმა გუნდმა, Fire Detector-მა დაიკავა, ხოლო მეორე ადგილი – კომაროვის სკოლის მე-11 კლასის მოსწავლეების გუნდმა,The2Degrees-მა.
გამარჯვებული გუნდები საქართველოს ყოველწლიურ გლობალურ ჰაკათონ NASA Space Apps Challenge-ზე წარადგენენ.
გამარჯვებული გუნდების შესახებ
I ადგილი
გუნდის წევრები: NASA Space Apps Challenge Tbilisi-ის ჟიურის წევრების უმაღლესი შეფასება დაიმსახურა და პირველი ადგილი დაიკავა გუნდმა Fire Detector, რომლის წევრებიც – გიორგი ტყებუჩავა, მარიამ შერეშაშვილი და კარლო თევზაძე – ილიას სახელმწიფო უნივერსიტეტის სტუდენტები არიან.
პროექტის აღწერა: მათ მიერ ჰაკათონის ფარგლებში შექმნილი პროექტი მიზნად ისახავს ისეთი პროგრამული უზრუნველყოფის (Software) განვითარებას, რომელიც ადგილმდებარეობის მიხედვით გადაამუშავებს ხანძრის წარმოქმნასთან დაკავშირებულ ძველ მონაცემებს და შეძლებს სისტემაში ხანძრის წარმოქმნასთან დაკავშირებული ყველა სხვა დეტალის (ამინდის პროგნოზი, წელიწადის დრო, კვირის დღე, ტემპერატურა და სხვ.) გათვალისწინებას.
პრიზები: გუნდი ჰაკათონის გენერალური სპონსორის, Beeline-სგან 2000-ლარიანი სასაჩუქრე ვაუჩერით დაჯილდოვდა. ილიას სახელმწიფო უნივერსიტეტმა გუნდის თითოეული წევრი 500-ლარიანი სასტიპენდიო ვაუჩერით დააჯილდოვა. კომპანია EDISON-მა კი გუნდს არდუინოს სრული კომპლექტი გადასცა.
II ადგილი
გუნდის წევრები: ადგილობრივი კონკურსის მეორე ადგილზე გავიდა გუნდი The2Degrees, რომლის წევრებიც კომაროვის მე-11 კლასის მოსწავლეები – დავით დომუზაშვილი, ალექსანდრე ლაშქარავა, ნიკოლოზ სვანიძე და ნიკოლოზ გაფრინდაშვილი არიან.
პროექტის აღწერა: მათ მიერ ჰაკათონის ფარგლებში შექმნილი პროექტის მიზანია რეგიონულ მთავრობებს დაეხმაროს კლიმატის ცვლილების მიტიგაციის ღონისძიებების განხორციელებასა და საქართველოს GHG ემისიების (პარიზის ხელშეკრულების მიხედვით) 25%-ით შემცირებაში 2030 წლამდე.
პრიზები: გუნდი SECTOR 3 განვითარების ჰაბისგან 1000-ლარიანი სასაჩუქრე ვაუჩერით დაჯილდოვდა. კომპანია EDISON-მა მათ არდუინოს კომპლექტი გადასცა. ილიას სახელმწიფო უნივერსიტეტის ტექნოლოგიის სკოლის 1000-ლარიანი სასტიპენდიო ვაუჩერი გადაეცა გუნდის თითოეულ წევრს – ვაუჩერით სარგებლობას ისინი ილიას სახელმწიფო უნივერსიტეტის საინჟინრო მიმართულების საერთაშორისო აკრედიტაციის საბაკალავრო პროგრამებზე ჩაბარების შემთხვევაში შეძლებენ.
ილიას სახელმწიფო უნივერსიტეტის რჩეული გუნდი
ჯგუფის წევრები: ილიას სახელმწიფო უნივერსიტეტის რჩეული გუნდის სტატუსი მოიპოვა გუნდმა Carbonodetectors. მისი წევრები არიან ილიას სახელმწიფო უნივერსიტეტის სტუდენტები ივანე კალატოიშვილი და ტუკაზბან ისაკანდაროვა.
პროექტის აღწერა: პროექტის ფარგლებში გუნდის წევრებმა შექმნეს ინდივიდუალური ნახშირორჟანგის გამოყოფის კალკულატორი. ვებაპლიკაცია მომხმარებელს შეკითხვებს უსვამს ყოველდღიური აქტივობების შესახებ, რათა გამოთვალოს მომხმარებლის მიერ გამოყოფილი CO2-ის ოდენობა. ამასთან აპლიკაცია ინახავს მონაცემებს, რომლებითაც ავტომატურად ავსებს შეგროვებულ მონაცემებში გამოტოვებულ დეტალებს.
პრიზები: გუნდის თითოეულ წევრს ილიას სახელმწიფო უნივერსიტეტმა 500-ლარიანი სასტიპენდიო ვაუჩერი გადასცა.
პროექტის შესახებ
NASA Space Apps მსოფლიოში ყველაზე ფართომასშტაბიანი ჰაკათონია, რომელიც 200 სხვადასხვა ადგილას 48 საათზე დიდხანს მიმდინარეობს და აერთიანებს კოდერებს, მკვლევრებს, დიზაინერებს, მშენებლებს, ტექნოლოგებსა და შემოქმედებით ადამიანებს სხვადასხვა გამოწვევასთან გასამკლავებლად.
NASA Space Apps Challenge Tbilisi-ის ორგანიზებულია Tbilisi Startup Bureau-ისა და ილიას სახელმწიფო უნივერსიტეტი-ს პარტნიორობით და მხარდაჭერილია საქართველოს ინოვაციებისა და ტექნოლოგიების სააგენტოს მიერ. NASA Space Apps Challenge Tbilisi-ის მთავარი პარტნიორია „ბილაინი“. ჰაკათონის პარტნიორია Edison Store ელექტრონული კომპონენტები, რომელიც ჰაკათონის 2 გამარჯვებულ გუნდს საჩუქრად გადასცემს Arduino-ს სრულ კომოპლექტაციას. ჰაკათონის პარტნიორები არიან DataFest Tbilisi, Zoomout და Fablab Iliauni. პროექტის მედიაპარტნიორია Marketer.ge
წელს ჰაკათონს ჰქონდა 25 გამოწვევა 6 კატეგორიის მიმართულებით: დაკვირვება, ინფორმირება, შენარჩუნება, შექმნა, დაპირისპირება, დაკავშირება. მასში მონაწილეობის სურვილი 200-ზე მეტმა ადამიანმა გამოთქვა, ჟიურიმ კი საბოლოოდ 70 აპლიკანტი შეარჩია.
NASA Space Apps Challenge Tbilisi-ის ფინალი 4 ოქტომბერს გაიმართა.

გრაფიკული დიზაინის კურსი სტუდენტებისთვის
2020-10-13 14:28
21-ე საუკუნეში გრაფიკული დიზაინი ჩვენი ცხოვრების განუყოფელი ნაწილი გახდა და ყოველდღიურ საქმიანობაში მისი გამოყენების აუცილებლობა ნათლად გამოჩნდა. ქვეყანაში განვითარებულმა მოვლენებმა დაგვანახა, რამდენად ნაყოფიერი და საჭიროა დისტანციური მუშაობის კულტურა, რომელიც საშუალებას გვაძლევს შინიდან გაუსვლელად ვაკეთოთ ჩვენი საყვარელი საქმე გეოგრაფიული საზღვრების მიუხედავად.
ქვეყანაში არსებული ეპიდვითარებიდან გამომდინარე, 1-ლი ნოემბრიდან ფაბლაბ ილიაუნი სტუდენტებისთვის გთავაზობთ გრაფიკული დიზაინის უფასო ონლაინტრენინგკურსს, რომელიც საშუალებას მოგცემთ, შინიდან გაუსვლელად შეძლოთ თქვენთვის სასურველი კურსის შესწავლა და გლობალურ ბაზარზე დასაქმება.
ვის შეუძლია მონაწილეობა?
პროექტში მონაწილეობა შეუძლია ილიას სახელმწიფო უნივერსიტეტის ნებისმიერ სტუდენტს, რომელიც დაინტერესებულია აღნიშნული სფეროთი და პროგრამული უნარ-ჩვევების პროფესიულ დონეზე ათვისება სურს.
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2020 წლის 28 ოქტომბრისა. კანდიდატები შეირჩევიან პირადი მოტივაციის საფუძველზე.
სააპლიკაციო ფორმა – https://forms.gle/GZGoCSungMdUbhEy6
პროექტში მონაწილეობა შეუძლია 30 სტუდენტს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 31 ოქტომბრისა.
ფაბლაბ ილიაუნი –https://bit.ly/2IOWh7Z
#fablab#iliauni#fablabiliauni#graphicdesign#onlinecourse#adobe#adobeillustrator#ფაბლაბი#ილიაუნი#ფაბლაბილიაუნი#გრაფიკულიდიზაინი#ილუსტრატორი

საინჟინრო სკოლა უფროსკლასელი გოგოებისთვის
2020-10-15 16:34
„დემოკრატიის განვითარება – კურსდამთავრებულთა საგრანტო პროგრამის“ ფარგლებში ილიას სახელმწიფო უნივერსიტეტი 1-ლი ნოემბრიდან იწყებს უახლეს პროექტს „საინჟინრო სკოლა სკოლის მოსწავლე გოგოებისთვის“, რომელიც მიზნად ისახავს მოსწავლე გოგოებში ინჟინერიის დარგის პოპულარიზაციას.
პროგრამა ინდივიდუალური ფედერალური დახმარების ჯილდოა, რომელიც ილიას სახელმწიფო უნივერსიტეტის განვითარების სამსახურის უფროსს, ქეთევან დარახველიძეს, როგორც აშშ-ის მთავრობის მიერ დაფინანსებული გაცვლითი პროგრამების (ედმუნდ მასკის 2007-2009 სამაგისტრო პროგრამა, UGRAD 2003-2004) კურსდამთავრებულს, გადასცა აშშ-ის სახელმწიფო დეპარტამენტმა თბილისში აშშ-ის საელჩოს ხელმძღვანელობით გამოცხადებული საგრანტო პროგრამის (დემოკრატიის განვითარება – კურსდამთავრებულთა საგრანტო პროგრამა 2020) ფარგლებში.
პროექტის მთავარი მიზანია, გოგოები დააინტერესოს ტექნიკური და საინჟინრო დარგებით, ანუ დაეხმაროს მათ, აირჩიონ საინჟინრო კარიერა ამ დარგში წარმატებულ ქალთა მენტორობით, რაც ითვალისწინებს კოდირების, ინჟინერიის სწავლებასა და სახალისო კონკურსებში მონაწილეობას.
პროექტი გაგრძელდება 12 კვირის განმავლობაში. მონაწილეებს შესაძლებლობა ექნებათ შეისწავლონ:

ბლოკური პროგრამირება;
მიკროელექტრონიკის კომპონენტები;
DJI Tello Edu დრონის პროგრამირება;
OTTO bot-ის პროგრამირება.

პროექტის ბოლოს მონაწილეებს საჩუქრად გადაეცემათ OTTO bot-ები.
შეხვედრები გაიმართება დისტანციურად, Zoom-ის მეშვეობით.
პროექტის სამეცნიერო ხელმძღვანელია პროფესორი ნანა დიხამინჯია, ილიას სახელმწიფო უნივერსიტეტის რექტორის მოადგილე ინოვაციების განვითარებისა და მეცნიერების პოპულარიზაციის მიმართულებით.
ვის შეუძლია მონაწილეობა?
პროექტში მონაწილეობა შეუძლიათ თბილისის საჯარო და კერძო სკოლების მე-10, მე-11 და მე-12 კლასის მოსწავლე გოგოებს, რომლებიც დაინტერესებულნი არიან ტექნიკური და საინჟინრო დარგებით
როგორ გავხდე პროექტის მონაწილე?
შეავსე მარტივი ელექტრონული სააპლიკაციო ფორმა არა უგვიანეს 2020 წლის 29 ოქტომბრისა. კანდიდატები შეირჩევიან პირადი მოტივაციის საფუძველზე
სააპლიკაციო ფორმა –https://forms.gle/AtJmn2Cp1S8ZS7H37
პროექტში მონაწილეობა შეუძლია 24 მოსწავლეს, შესაბამისად ადგილები შეზღუდულია.
შერჩეულ კანდიდატებს დავუკავშირდებით არა უგვიანეს 2020 წლის 30 ოქტომბრისა
ვრცლად პროექტის შესახებ: https://bit.ly/302WKsW

ფილმის „ილაპარაკე“ ჩვენება და დისტანციური დისკუსია
2020-10-16 19:00
ილიაუნის სამართლის სკოლის ადამიანის უფლებათა კინოკლუბი აღმოსავლეთ-დასავლეთის მართვის ინსტიტუტის პროგრამასთან „კანონის უზენაესობის მხარდაჭერა საქართველოში“ (USAID/PROLoG) თანამშრომლობით 16 ოქტომბერს, 19:00 საათზე, გიწვევთ ფილმის “Speak”/„ილაპარაკე“ ჩვენებასა და დისტანციურ დისკუსიაზე.
დისტანციური დისკუსია გაიმართება Zoom-ის ფორმატში. დასასწრებად საჭიროა გაიაროთ რეგისტრაცია ბმულზე: https://tinyurl.com/y5hayv44
დისკუსიამდე კი ნახეთ ფილმი: https://tinyurl.com/y6bz94pv
ფილმი „ილაპარაკე“ 14 წლის თინეიჯერი მელინდას ცხოვრების გარდამტეხ ეტაპზე მოგვითხრობს, ეტაპზე, რომელიც მას რწმენადაკარგულად აქცევს.
მელინდამ გადაწყვიტა, აღარ ესაუბრა მას შემდეგ, რაც საზაფხულო წვეულებაზე პოლიცია გამოიძახა. აღარავინ მეგობრობს მასთან მხიარულების ჩაშლის გამო, მშობლები კი ძალიან დაკავებულები არიან, რათა მისი პრობლემები შეამჩნიონ… იგი მარტო რჩება შიშებისა და ემოციური ტრავმის წინაშე, რომელიც სწორედ ამ წვეულებას უკავშირდება.
მელინდას მარტოობა ფიზიკურ თუ სულიერ სიბნელეში შეყუჟვასა და დუმილს აიძულებს.
რატომ დუმილი? და არის კი სიჩუმე გამოსავალი?..
მომხსენებელი – ანა არგანაშვილი, ორგანიზაცია „პარტნიორობა ადამიანის უფლებებისთვის“ ხელმძღვანელი
მოდერატორი – ლიზა ქორიძე, ილიას სახელმწიფო უნივერსიტეტის სამართლის სკოლის მესამე კურსის სტუდენტი

პოსტერების კონკურსი ილიაუნის ახალგაზრდა მკვლევართა კლუბებისთვის
2020-10-24 12:00
ილიას სახელმწიფო უნივერსიტეტი STEM-ის საერთაშორისო დღესთან დაკავშირებით, რომელიც 8 ნოემბერს იმართება, აცხადებს პოსტერების კონკურსს ილიაუნის ახალგაზრდა მკვლევართა კლუბებისთვის. კონკურსი მიზნად ისახავს STEM დარგის პოპულარიზაციასა და ახალგაზრდების დაინტერესებას ტექნოლოგიური, საინჟინრო და საბუნებისმეტყველო მიმართულებებით.

21-ე საუკუნე ინოვაციებისა და ტექნოლოგიების ეპოქაა, რომელშიც STEM (Science, Technology, Engineering, Math) მიმართულება მნიშვნელოვან როლს თამაშობს. სწორედ ის განაპირობებს ქვეყნის ეკონომიკურ განვითარებას. აუცილებელია საზოგადოება და განსაკუთრებით ახალგაზრდები მეტად იყვნენ ინფორმირებული ამ დარგის შესახებ. შესაბამისად, კონკურსის მონაწილეებს მოუწევთ პოსტერების მეშვეობით დაგვანახონ ზოგადად STEM-ის მნიშვნელობა, მისი აუცილებლობა და კავშირი ყოველდღიურ ცხოვრებასთან, რაც გაზრდის დაინტერესებასა და ჩართულობას.
კონკურსის 10 საუკეთესო პოსტერის ავტორი 8 ნოემბერს ჟიურის წინაშე წარადგენს საკუთარ იდეას, საბოლოოდ კი გამოვლინდება ორი გამარჯვებული, რომელთაგან ერთი იქნება ხალხის რჩეული. ხალხის რჩეული პოსტერი ხმის მიცემით გამოვლინდება.
ხმის მიცემა 4 ნოემბრიდან ახალგაზრდა მკვლევართა კლუბების ქსელის ფეისბუქგვერდიდან იქნება შესაძლებელი.
24 ოქტომბერს, შაბათს, 12:00 საათზე, კონკურსანტებისთვის გაიმართება საინფორმაციო შეხვედრა, რომელზეც ისინი დეტალურ ინფორმაციას მიიღებენ კონკურსის შესახებ, გაეცნობიან ისეთ დეტალებს, როგორებიცაა: ნამუშევრის შესრულების ფორმატი, კონკურსში მონაწილეობის წესები და ა.შ.

შეხვედრაზე მონაწილეებს საშუალება მიეცემათ გაეცნონ გრაფიკული დიზაინის პრინციპებსაც.
კონკურსში მონაწილეობის პირობები
პოსტერების კონკურსში მონაწილეობა შეუძლიათ სკოლის მოსწავლეებისგან დაკომპლექტებულ გუნდებს – ახალგაზრდა მკვლევართა კლუბების ქსელის (ამკ) წევრებს, რომელთაც აქვთ სურვილი გამოხატონ აზრი თავიანთი კრეატიულობითა და ხედვით.
თუ გსურთ კონკურსში მონაწილეობა, მაგრამ არ ხართ ახალგაზრდა მკვლევართა კლუბების ქსელის (ამკ) წევრი, შეავსეთ მარტივი სარეგისტრაციო ფორმა https://goo.gl/forms/cL8x49y3WcNXdno53 და გახდით ჩვენი გუნდის წევრი.
შესრულების ფორმატი:

ნამუშევრის ზომა უნდა იყოს A3 ფორმატის;
იყოს ავტორის ორიგინალი ნამუშევარი;
იყოს შესრულებული გრაფიკული დიზაინის ნებისმიერ პროგრამასა თუ ონლაინპლატფორმაში.

ტონი:

პოზიტიური, მოტივაციის მომცემი
წესები:

ნამუშევრის ელფოსტაზე გამოგზავნით ადასტურებთ, რომ ნამუშევარი თქვენი შექმნილია და, შესაბამისად, თქვენ ფლობთ საავტორო უფლებებს;
კონკურსანტი კონკურსში მონაწილეობით ორგანიზატორებს ანიჭებს უფლებას, საჭიროებისამებრ გამოიყენონ ნამუშევარი ვებგვერდზე, გამოფენაზე, პუბლიკაციასა და ნებისმიერ სხვა მასალაში (ავტორის მითითებით).
კრიტერიუმები:

ნამუშევარი უნდა შეესაბამებოდეს კონკურსის პირობებს და ნათლად გადმოსცემდეს სათქმელს.
ნამუშევართან ერთად მონაწილეებმა უნდა გამოგზავნონ ტექსტი, არა უმეტეს 150 სიტყვისა, რომელიც ახსნის მათი პოსტერის იდეას.
პოსტერები უნდა გამოგზავნონ შემდეგ ელექტრონულ მისამართზე: yexclub@iliauni.edu.ge
ელფოსტის სათაურში მიუთითეთ კონკურსის დასახელება, კონკურსანტის სახელი და გვარი.
ნამუშევრების გამოგზავნის ბოლო ვადა: 2020 წლის 2 ნოემბერი, 23:59 საათი

საგანმანათლებლო თამაშების ჰაკათონი Georgia - Educational Games Hackathon
2020-10-26 12:58
ილიას სახელმწიფო უნივერსიტეტის ორგანიზებით 12-13 ნოემბერს გაიმართება საგანმანათლებლო თამაშების ჰაკათონი Georgia – Educational Games Hackathon, რომელიც საერთაშორისო პროექტ DigiEduHack-ის ფარგლებში ხორციელდება. პროექტი ორი დღის განმავლობაში მთელს მსოფლიოში ერთდროულად მიმდინარეობს და მონაწილე ქვეყნებს ადგილზე უწევთ თავიანთ გამოწვევებზე მუშაობა.
DigiEduHack არის EIT-ის (ინოვაციისა და ტექნოლოგიის ევროპული ინსტიტუტი) ინიციატივა, რომელიც ხორციელდება ევროკომისიის ციფრული განათლების სამოქმედო გეგმის ფარგლებში. ღონისძიებაში, რომელიც 2019 წლიდან აქტიურად მიმდინარეობს, გუნდები მთელი ევროპიდან და მის ფარგლებს გარეთ ქვეყნებიდან ერთიანდებიან განათლების უკეთესი მომავლის შესაქმნელად. წელს ჰაკათონის მთავარ ეტაპს გერმანიის ევროკავშირის საბჭოს პრეზიდენტობა მასპინძლობს.
ჰაკათონი მოუწოდებს მონაწილეებს, შეიმუშავონ საინტერესო გადაწყვეტები და შექმნან პროტოტიპები საგანმანათლებლო თამაშების მიმართულებით. ადგილობრივ ჰაკათონში გამარჯვებულ გუნდს შესაძლებლობა ექნება თავისი იდეა წარადგინოს DigiEduHack-ის ოფიციალურ გვერდზე, სადაც შეაფასებენ საერთაშორისო ექსპერტები და საბოლოო, გლობალური გამარჯვებული ხმის მიცემის პრინციპით გამოვლინდება.
ქვეყანაში შექმნილი კოვიდვითარებიდან გამომდინარე აღნიშნული ჰაკათონი ონლაინრეჟიმში გაიმართება.
ვის შეუძლია მონაწილეობა?
მონაწილეობა შეუძლიათ სხვადასხვა სფეროს წარმომადგენლებს: სტუდენტებს, მასწავლებლებს, ანტერპრენერებს, ინოვატორებსა და ნებისმიერს, ვინც დაინტერესებულია ციფრული განათლებით.
რის შესახებ იქნება გამოწვევა?
დღეს განსაკუთრებით მოთხოვნადი გახდა თამაშების ინტეგრირება სასწავლო პროცესში, ამიტომ ჰაკათონის თემა იქნება საგანმანათლებლო თამაშები. აღნიშნული მიმართულება ხელს უწყობს დისტანციური სწავლების მეთოდს და გვეხმარება უკეთესი შედეგის მიღწევაში. ჰაკათონის მიმდინარეობისას მონაწილეებს მოუწევთ შექმნან საგანმანათლებლო თამაშების პროტოტიპები და დაადგინონ, როგორ შეუძლიათ ციფრულ ინსტრუმენტებს, თამაშებს გააძლიერონ საზოგადოების ჩართულობა აღნიშნულ სფეროში.
რეგისტრაცია ინდივიდუალურია თუ ჯგუფური?
მონაწილეები რეგისტრირდებიან ინდივიდუალურად და არა ჯგუფის სახით. ჯგუფის შექმნა ან წევრის დამატება შესაძლებელია ღონისძიების დაწყებამდე ან მის პირველ დღეს.
ჯგუფის წევრების მინიმალური რაოდენობა 2, მაქსიმალური კი 5 ადამიანია.
ინგლისური ენის ცოდნა აუცილებელია?
დიახ, ინგლისური ენის ცოდნა აუცილებელია, ვინაიდან თითოეულმა მონაწილე გუნდმა იდეა DigiEduHack-ის ოფიციალურ გვერდზე უნდა წარადგინოს.
რეგისტრაციისთვის გადადით ბმულზე: https://forms.gle/mJ4189d8mE9uZfL68
რეგისტრაცია სრულდება 10 ნოემბერს, 23:59 საათზე.

პრიზები

ილიას სახელმწიფო უნივერსიტეტი აწესებს სპეციალურ პრიზს 1500 ლარის ოდენობით, რომელსაც იგი რჩეულ გუნდს გადასცემს.
ჰაკათონს პარტნიორობას უწევს სან დიეგოს სახელმწიფო უნივერსიტეტი-საქართველო, რომელიც თავის რჩეულ გუნდს გადასცემს ფულად პრიზს 1500 ლარის ოდენობით.
ჰაკათონის პარტნიორია TBC for Youth – თიბისი ახალი თაობისთვის, რომელიც გამარჯვებული გუნდის თითოეულ წევრს გადასცემს ტექნიკის მაღაზიის 1000-ლარიან ვაუჩერს და ბრენდირებულ საჩუქრებს.
ჰაკათონის პარტნიორები არიან სექტორი 3 • Sector 3 და ფონდი პროდემოსი, რომლებიც გამარჯვებულ გუნდს გადასცემენ ფულად პრიზს 2000 ლარის ოდენობით.
ჰაკათონის პარტნიორია კომპანია Alta • ალტა, რომელიც გამარჯვებულ გუნდს გადასცემს სპეციალურად დაწესებულ პრიზს- Lenovo ThinkPad X1 ANC-ის ყურსასმენებს.

პროექტი მხარდაჭერილია საქართველოს ინოვაციებისა და ტექნოლოგიების სააგენტოს (GITA • Tech Park) მიერ.

ჰაკათონის ქომუნითი პარტნიორია CG Georgia

ჰაკათონის მედიაპარტნიორები არიან NEXT.On.ge – მეცნიერება და ტექნოლოგიები და Marketer.ge

#EduGameHack #DigiEduHack #fablab #iliauni
2020 წელი

შთამაგონებელ ლექციათა ციკლი ანთროპოლოგიაში – Anthropologies in, of, and from the Caucasus
2020-10-26 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
26 ოქტომბერს, 17:00 საათზე, ბრიუს გრანტი გამართავს ონლაინშეხვედრას თემაზე: “Anthropologies in, of, and from the Caucasus”.
მომხსენებელი

ბრიუს გრანტი, პროფესორი, ნიუ იორკის უნივერსიტეტის ანთროპოლოგიის დეპარტამენტის ხელმძღვანელი (კვლევითი მიმართულება: კავკასია, პოსტსაბჭოთა ქვეყნების ანთროპოლოგია,კულტურული ისტორია, რელიგია, პოლიტიკა).
დრო: 26 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

შთამაგონებელ ლექციათა ციკლი ანთროპოლოგიაში – „რატომ არის რთული მოქალაქეობის საკითხების შესწავლა აზერბაიჯანში? სოციალურ-ანთროპოლოგიური კვლევის გამოცდილება სასაზღვრო ზონაში“
2020-10-27 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
27 ოქტომბერს, 17:00 საათზე, ნინო აივაზიშვილი-გენე გამართავს ონლაინშეხვედრას თემაზე: „რატომ არის რთული მოქალაქეობის საკითხების შესწავლა აზერბაიჯანში? სოციალურ-ანთროპოლოგიური კვლევის გამოცდილება სასაზღვრო ზონაში“.
მომხსენებელი

ნინო აივაზიშვილი-გენე, ლექტორი, ბოხუმის უნივერსიტეტი, სოციალური ფსიქოლოგიისა და სოციალური ანთროპოლოგიის განყოფილება (კვლევითი ინტერესები: მოქალაქეობა, უმცირესობები, საზღვრის ანთროპოლოგია, კავკასია, აზერბაიჯანი, საქართველო)
დრო: 27 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

შთამაგონებელ ლექციათა ციკლი ანთროპოლოგიაში – “An Accidental Ethnographer”
2020-10-28 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
28 ოქტომბერს, 17:00 საათზე, პოლ მენინგი გამართავს ონლაინშეხვედრას თემაზე: “An Accidental Ethnographer”.
მომხსენებელი

პოლ მენინგი
პროფესორი, ტრენტის უნივერსიტეტის ანთროპოლოგიის დეპარტამენტი (კვლევითი მიმართულება: ლინგვისტური ანთროპოლოგია, ისტორია, სემიოტიკა, ურბანული ანთროპოლოგია, პოლიტიკური ანთროპოლოგია, კოლონიალიზმი, კავკასია, საქართველო)
დრო: 28 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

ანტონ შეხოვცოვის ვებინარი: „რუსეთი და დასავლეთის ულტრამემარჯვენეები: ტანგო ნუარი“
2020-10-28 17:00 - 18:00
28 ოქტომბერს, 17:00 საათზე, მედიის განვითარების ფონდი (MDF) და ილიას სახელმწიფო უნივერსიტეტი გიწვევთ ვენის უნივერსიტეტის მოწვეული ლექტორის, ანტონ შეხოვცოვის ვებინარზე „რუსეთი და დასავლეთის ულტრამემარჯვენეები: ტანგო ნუარი“, რომელიც Zoom-ში გაიმართება.
ვებინარს ილიას უნივერსიტეტის პროფესორი დავით დარჩიაშვილი გაუძღვება.
ვებინარზე შეხოვცოვი დეტალურად მიმოიხილავს მზარდ კავშირებს სხვადასხვა რუს აქტორსა და დასავლეთის ექსტრემისტულ ჯგუფებს, აქტივისტებს, იდეოლოგებსა და პოლიტიკოსებს შორის და ისაუბრებს რუსეთისა და დასავლეთის ულტრამემარჯვენეებს შორის ურთიერთობებზე, როგორც ისტორიულ, ასევე თანამედროვე კონტექსტში.
ვებინარზე დასასწრებად გთხოვთ 27 ოქტომბრამდე გაიაროთ რეგისტრაცია შემდეგ ბმულზე:https://forms.gle/DhwCLLcWET231A5q7
სამუშაო ენა: ინგლისური
ვებინარი ჰიდაიას ფონდისა და ევროკავშირის მხარდაჭერით ხორციელდება.

შთამაგონებელ ლექციათა ციკლი ანთროპოლოგიაში – “Making Fieldwork Work”
2020-10-29 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
29 ოქტომბერს, 17:00 საათზე, ენ მენილი გამართავს ონლაინშეხვედრას თემაზე: “Making Fieldwork Work”.
მომხსენებელი
ენ მენილი, პროფესორი, ტრენტის უნივერსიტეტი, ანთროპოლოგიის დეპარტამენტი (კვლევითი ინტერესები: შუა აღმოსავლეთი, არაბეთის ნახევარკუნძული, იტალია, რელიგია და მსოფლიო ხედვა, განსხეულება, გენდერი, ეთნოგრაფიული მეთოდები და ანთროპოლოგიის ისტორია)
დრო: 29 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

ინტერდისციპლინური სემინარების ციკლი: ენერგეტიკა და მდგრადი განვითარება
2020-10-30 14:05
ილიას სახელმწიფო უნივერსიტეტის ენერგეტიკის და მდგრადი განვითარების ინსტიტუტი ანახლებს ინტერდისციპლინური სემინარების ციკლს, რომელიც ენერგეტიკისა და მდგრადი განვითარების აქტუალური საკითხების (ენერგეტიკისა და მდგრადი გავითარების ტექნოლოგიური, ბიზნესის, ეკონომიკური, პოლიტიკური, უსაფრთხოების, გარემოს, სოციალური, კლიმატის ცვლილებების და სხვა ასპექტების) განხილვას დაეთმობა.
სემინარები ჩატარდება თვეში ერთხელ დისტანციური ფორმატით – პლატფორმა ზუმის გამოყენებით.
გვინდა, რომ სემინარი გახდეს ენერგეტიკის დარგის მოქმედი და მომავალი სპეციალისტების, მეცნიერების და მკვლევრების, დაინტერესებული საზოგადოების შეხვედრის, ინფორმაციისა და ცოდნის ურთიერთსასარგებლო გაცვლის ადგილი.

სემინარები განრიგი
4 ნოემბერი, 19:00 – 20:30 სთ
თემა: საქართველოს ენერგეტიკული ბირჟის საქმიანობა
მომხსენებელი: ირაკლი გალდავა, სს „საქართველოს ენერგეტიკული ბირჟის“ გენერალური დირექტორის მოადგილე
ვრცლად: https://bit.ly/2HOueWz
___________________________________________________________________________________________________________
22 დეკემბერი, 17:00 – 18:30 სთ
თემა: „მწვანე წყალბადი – მდგრადი ენერგეტიკის მომავალი“
მომხსენებლები: მურმან მარგველაშვილი, დავით ჯოგიაშვილი, დავით ოთარიშვილი
ვრცლად:: https://bit.ly/3agMZOp
___________________________________________________________________________________________________________
3 თებერვალს, 17:00-19:00 სთ

თემა: მოკლევადიანი პროგნოზირება ელექტროენერგეტიკაში
მომხსენებლები: ირაკლი გალდავა,ზვიად გაჩეჩილაძე, გურამ მირიანაშვილი,ერეკლე მაღრაძე
ვრცლად::https://bit.ly/3ttCvCn
2020 წელი

„იცნობდე შენს უფლებებს კომუნიკაციების სფეროში“
2020-10-30 15:00
30 ოქტომბერს, 15:00 საათზე, მომხმარებელთა ინტერესების საზოგადოებრივი დამცველის სამსახური ილიას სახელმწიფო უნივერსიტეტის სტუდენტებისთვის გამართავს საინფორმაციო შეხვედრას თემაზე „იცნობდე შენს უფლებებს კომუნიკაციების სფეროში“ ონლაინ-Zoom აპლიკაციის მეშვეობით.
შეხვედრის მონაწილეები გაეცნობიან ინფორმაციას კომუნიკაციების სფეროში როგორც მომხმარებელთა უფლებების, ასევე კომპანიების ვალდებულებებისა და მომხმარებელთა განცხადება/საჩივრების წარმოდგენის, განხილვის წესებისა და ვადების შესახებ.
მომხმარებელთა ინტერესების საზოგადოებრივი დამცველის სამსახური შექმნილია „ეროვნული მარეგულირებელი ორგანოების შესახებ“ საქართველოს კანონის საფუძველზე. ორგანიზაცია საქართველოს კომუნიკაციების ეროვნული კომისიის აპარატისგან დამოუკიდებლად წარმოადგენს კომუნიკაციების სფეროში მომხმარებელთა ინტერესების დაცვის დამატებით გარანტიას. მისი მიზანია ელექტრონული კომუნიკაციებისა და მაუწყებლობის სფეროში მომხმარებელთა უფლებებისა და კანონიერი ინტერესების დაცვა.
შეხვედრაზე დასასწრებად გთხოვთ შეავსოთ სარეგისტრაციო ბმული:
https://forms.gle/QhYgNcUQWtrZNxpM7
შეხვედრის ბმულს მოგვიანებით გავუგზავნით დარეგისტრირებულ პირებს.
რეგისტრაციის ბოლო ვადაა: 28 ოქტომბერი

შთამაგონებელ ლექციათა ციკლი ანთროპოლოგიაში – „Recycling and Revisiting: On Monuments, Identity Politics, and Anthropological Analyses“
2020-10-30 17:00
სოციალური და კულტურული ანთროპოლოგიის სადოქტორო პროგრამა წარმოგიდგენთ შთამაგონებელ ლექციათა ციკლს ანთროპოლოგიაში.
30 ოქტომბერს, 17:00 საათზე, ქეთრინ გოთფრედსენი გამართავს ონლაინშეხვედრას თემაზე: „Recycling and Revisiting: On Monuments, Identity Politics, and Anthropological Analyses“.
მომხსენებელი
ქეთრინ გოთფრედსენი, უფროსი ლექტორი, მალმოს უნივერსიტეტი, კავკასიის კვლევის პროგრამა (კვლევითი ინტერესები: პოლიტიკური ტრანსფორმაცია, გაურკვევლობა, რელიგია, ისტორია, იდენტობა, მორალურობა, პოლიტიკური ფორმები და პრაქტიკები)
დრო: 30 ოქტომბერი, 17:00 საათი
ადგილმდებარეობა: ილიას სახელმწიფო უნივერსიტეტის მეცნიერებათა და ხელოვნების ფაკულტეტის ფეისბუქგვერდზე.

Კიბერლაბორატორია ,,უნილაბის“ ღია ლექცია: ნარატივდიზაინი
2020-10-30 19:00
30 ოქტომბერს, 19:00 საათზე, კიბერლაბორატორია ,,უნილაბის“ ღია ლექციების სერიის ფარგლებში ნარატივდიზაინერი მარიამ გოჩიაშვილი ისაუბრებს ნარატივდიზაინერების საქმიანობაზე.
ლექციის შესახებ

სიტყვებით შეგიძლია შთააგონო და შეაყვარო, უსულო საგნები გააცოცხლო. ალბათ ბევრი ჩატბოტი შეგხვედრია ონლაინსივრცეში. იქნებ გამოლაპარაკებიხარ კიდეც. გაგჩენია კითხვა – ვინ ქმნის? როგორ მუშაობს?
ნარატივდიზაინერები შთაბერავენ სულს ამ ციფრულ არსებებს. მერე კი დიდი მზრუნველობით ზრდიან და ავითარებენ მათ.
ილიაუნის კიბერლაბორატორია ,,უნილაბში“ უკვე შეგიძლია შეისწავლო ეს ახლად გამომცხვარი და შემოქმედებითი პროფესია.
მანამდე კი გიწვევთ ღია გაცნობით ლექციაზე, რომელზეც ამ კურსის ავტორი და ლექტორი მარიამ გოჩიაშვილი გაგაცნობთ ამ საქმიანობის პერსპექტივებს და თქვენს ყველა შეკითხვას გასცემს პასუხს.
სპიკერის შესახებ
მარიამი ფილოლოგიის მაგისტრია. თავისი პროფესიისა და თანამედროვე ტექნოლოგიების შერწყმა ნარატივდიზაინერის საქმიანობაში მოახერხა და ამ სფეროში მოღვაწეობს ბოლო ოთხი წელია. ის „უნილაბის“, „ანიმა ჩატბოტიკსის“, ,,განათლების, მეცნიერების, სპორტისა და კულტურის სამინისტროს” და „Utify“-ის თანამშრომელია.
დრო: 30 ოქტომბერი, 19:00 საათი.
ადგილი: ილიაუნის კიბერლაბორატორია ,,უნილაბის“ ფეისბუქ გვერდი.

კიბერლაბორატორია ,,უნილაბის“ ღია ლექცია: გრაფიკული დიზაინი
2020-10-31 19:00
31 ოქტომბერს, 19:00 საათზე, კიბერლაბორატორია ,,უნილაბის“ ღია ლექციების სერიის ფარგლებში დიზაინერი მარიამ არაბული ისაუბრებს გრაფიკული დიზაინერების საქმიანობაზე.
ლექციის შესახებ
გიფიქრია, რა მოხდებოდა, შენს გონებაში დასახლებული იდეების ვიზუალურად გამოხატვა რომ შეგეძლოს?
და იქნებ მართლა გირჩევნია, რომ აუდიტორიას სიტყვების ნაცვლად შენი შექმნილი ილუსტრაციებით ელაპარაკო?
თუ ამ კითხვაზე პასუხი დადებითია, მაშინ უნილაბში, გრაფიკული დიზაინის კურსზე გელოდებით.
მანამდე კი კურსის ლექტორი მარიამ არაბული გეპატიჟებათ გაცნობით ლექციაზე, რომელზეც მომავალი თავგადასავლისთვის ყველა საჭირო ინფორმაციას მოგაწვდით.
სპიკერის შესახებ
მარიამი 2019 წლიდან ადობეს სერტიფიცირებული წევრია და ამჟამად განათლების, მეცნიერების, კულტურისა და სპორტის სამინისტროში დიზაინერად მუშაობს.
დრო: 31 ოქტომბერი,19:00 საათი
ადგილმდებარეობა: უნილაბის Facebook გვერდი

დიალოგი სკამთან - საბჭოთა ეპოქის პარკის სკამები თანამედროვე თბილისში
2020-11-02 16:00
2 ნოემბერს, 16:00 სთ-ზე, ილიას სახელმწიფო უნივერსიტეტის S კორპუსის ეზოში, თბილისის არქიტექტურის ბიენალეს ფარგლებში, „TAB20 – What do we have in common”, გაიმართება ღონისძიება, სახელწოდებით „დიალოგი სკამთან – საბჭოთა ეპოქის პარკის სკამები თანამედროვე თბილისში“.
პროექტი პოსტსაბჭოთა სივრცეში საბჭოთა არქიტექტურული მემკვიდრეობის შესახებ დისკუსიის ნაწილია და მიზნად ისახავს ამ მემკვიდრეობის ფუნქციურ გადასინჯვას მასთან დიალოგის გზით. ფიზიკურ სივრცეში წარმოდგენილი იქნება ილიას სახელმწიფო უნივერსიტეტის არქიტექტურის პროგრამის სტუდენტების, ნუცა ლაბაძისა და სალომე მალაციძის, ასევე ფინელი არქიტექტორების, დიკაისა კარვინენის, კარიტა რიტივაარასა და აარო მარტიკაინენის ნამუშევრები.
თბილისის არქიტექტურის ბიენალეს “TAB20 – What do we have in common” სრული პროგრამა
კურატორი: მიკო მაკი
გახსნა: 2 ნოემბერი, 16:00 სთ.
მისამართი: გ. წერეთლის #1, ილიას სახელმწიფო უნივერსიტეტის S კორპუსი
დასწრება თავისუფალია.

Კიბერლაბორატორია ,,უნილაბის“ ღია ლექცია: Python დეველოპმენტი
2020-11-02 19:00
2 ნოემბერს, 19:00 საათზე, კიბერლაბორატორია ,,უნილაბის“ ღია ლექციების სერიის ფარგლებში AnimaChatbotics-ის Python Developer-ი თემურ ჩიჩუა ისაუბრებს Python დეველოპმენტის შესახებ.
ლექციის შესახებ
ხშირად აწყდები ხოლმე კიბერ სამყაროში ვებაპლიკაციებს ან თამაშებს? ალბათ ერთხელ მაინც გიფიქრია როგორ და ვინ ქმნის?
სწორედ პითონია ერთ-ერთი ის ენა, რომელზე მომუშავე ადამიანები ახდენენ ამ საოცრებებს და ვერც კი წარმოიდგენ კიდევ რამხელა შესაძლებლობები გააჩნია.
თუ ახალი ენების შესწავლა გიყვარს უნილაბის Python დეველოპმენტის კურსი შენთვისაა.
მანამდე კი ღია ლექციაზე შემოიხედე, სადაც თემურ ჩიჩუა გაგაცნობს თავის თავგადასავალსა და ცოდნას პროგრამირების სამყაროს შესახებ.
სპიკერის შესახებ
თემო AnimaChatbotics-ის მოქმედი Python Developer-ია და მუშაობს რამდენიმე სხვადასხვა კომპიუტერულ მიმართულებაზე Image Processing, Natural Language Processing, Hardware Development, Data analysis, Web Services პითონის გამოყენებით.
საინტერესოდ ჟღერს?

დრო: 2 ნოემბერი , 19:00 საათი
ადგილმდებარეობა: უნილაბის facebook გვერდზე.

ინტერდისციპლინარული სემინარების ციკლი - საქართველოს ენერგეტიკული ბირჟის საქმიანობა
2020-11-04 19:00
4 ნოემბერს ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ენერგეტიკის და მდგრადი განვითარების ინსტიტუტის ორგანიზებით, ინტერდისციპლინარული სემინარების ციკლის „ენერგეტიკა და მდგრადი განვითარება“ ფარგლებში, რიგით პირველი სემინარი გაიმართება.
სემინარს თემაზე „საქართველოს ენერგეტიკული ბირჟის საქმიანობა“ ჩაატარებს სს „საქართველოს ენერგეტიკული ბირჟის“ გენერალური დირექტორის მოადგილე ირაკლი გალდავა.
სემინარის შესახებ
ელექტროენერგიის ბირჟა აერთიანებს დღით ადრე და დღიურ ბაზრებს. დღით ადრე ბაზარზე რეალური ვაჭრობის დაწყება დაგეგმილია 2021 წლის 1 ივლისიდან, ხოლო დღიური ბაზარი ფუნქციონირებას დაიწყებს არა უგვიანეს 2022 წლის 1 ივლისისა. ამჟამად მიმდინარეობს დღით ადრე ბაზრის სატესტო რეჟიმი. ელექტროენერგიის ბირჟის სათანადოდ ამუშავება ენერგეტიკული სექტორის განვითარებაში მნიშვნელოვანი წინგადადგმული ნაბიჯი იქნება. იგი შექმნის სწორ საბაზრო სიგნალებს და სამომავლოდ ხელს შეუწყობს მეზობელ ქვეყნებთან ელექტროენერგიით ვაჭრობის გამარტივებას.

რას გულისხმობს ახალი ბაზრის მოდელი?
როდის და როგორ ამუშავდება ახალი ელექტროენერგეტიკული ბირჟა და რა მნიშვნელობა ექნება მას ელექტროენერგიის ბაზრის განვითარებაზე?
როგორ მუშაობს ელექტროენერგიის ბაზრები?
რა ტიპის პროდუქტებია ელექტროენერგიის ბირჟზე?
რატომ და როგორ ხდება საათობრივი ვაჭრობა ელექტროენერგეტიკულ ბირჟაზე?

მომხსენებლის შესახებ
ირაკლი გალდავას აქვს 10-წლიანი სამუშაო გამოცდილება ენერგეტიკის სექტორში. ირაკლი ფლობს ეკონომიკის საერთაშორისო სკოლის (ISET) ეკონომიკის (ენერგოეკონომიკის მიმართულება) მაგისტრის ხარისხს. მისი კარიერა ენერგეტიკის სექტორში დაიწყო ISET-ის კვლევით ინსტიტუტში 2011 წელს, სადაც ის მუშაობს მკვლევრად ენერგეტიკის საკითხებში. საქართველოს ენერგეტიკისა და წყალმომარაგების მარეგულირებელ ეროვნულ კომისიაში გატარებული 6 წლამდე პერიოდის შემდეგ ირაკლი შეუერთდა საქართველოს ენერგეტიკულ ბირჟას. პრაქტიკული საქმიანობის გარდა, ირაკლი ატარებდა ლექციებსა და ტრენინგებს სხვადასხვა მიმართულებით, როგორიცაა: ეკონომეტრიკა, ხარჯსარგებლიანობის ანალიზი, პროგნოზირება ენერგეტიკის სექტორში და ა.შ. ის არის ავტორი სახელმძღვანელოებისა და სტატიების ენერგეტიკის დარგში, ამავდროულად ჩართულია სხვადასხვა ენერგეტიკულ პროექტში, როგორც დარგის ექსპერტი. უწევდა რა ენერგეტიკის სექტორის, მათ შორის ენერგეტიკული ბაზრების, შეფასება სხვადასხვა კუთხით, ირაკლიმ შეიძინა გამოცდილება და მრავალმხრივი ცოდნა როგორც ელექტროენერგეტიკის, ასევე ბუნებრივი გაზისა და ეკონომიკის სხვა სექტორების შესახებ.
სემინარის ფორმატი: სემინარი ჩატარდება დისტანციურად, პლატფორმა ზუმის გამოყენებით. მსურველებს შეუძლიათ ისარგებლონ ბმულით: https://us02web.zoom.us/j/83231736568
დრო: 4 ნოემბერი, 19:00 – 20:30 საათი
დასწრება თავისუფალია.

კიბერლაბორატორია ,,უნილაბის“ ღია ლექცია: ციფრული კომუნიკაციები
2020-11-04 20:00
დღეს, როცა თითქმის ყველა იდეის ხორცშესხმას ტექნოლოგიები გვიადვილებენ, ერთ-ერთი მთავარი ამოცანაა შექმნილი პროდუქტით საზოგადოების დაინტერესება. მარკეტინგის და მარკეტერის მნიშვნელობაზე ლაპარაკით თავს არ შეგაწყენთ. ალბათ დაგვეთანხმებით, რომ ამ სფეროს კიდევ უფრო მეტი შესაძლებლობები სოციალურმა ქსელებმა მისცა.
ამ მოთხოვნადი და საინტერესო პროფესიის, ციფრული კომუნიკაციების კურსი ილიაუნის კიბერლატორია უნილაბში შეგიძლია გაიარო.
უფრო დეტალურად კი აღნიშნული კურსის შესახებ ღია ლექციაზე გიორგი ბაციაშვილისგან, ციფრული მარკეტინგის სპეციალისტისა და დეველოპერისგან შეგიძლია გაიგო.
გიორგი ახალი ტექნოლოგიებისა და ინოვაციების სასწავლო ცენტრის ციფრული რეკლამის სტაჟირების მიმართულების მენეჯერია. ასევე ციფრული კომუნიკაციების მიმართულებით მუშაობს რამდენიმე კომპანიაში.
გელოდებით 4 ნოემბერს, 20:00 საათზე, უნილაბის facebook გვერდზე.

კიბერლაბორატორია ,,უნილაბის“ ღია ლექცია: Front End
2020-11-07 19:00
დღეს ჩვენ ირგვლივ უამრავი ახალი სტარტაპი და ბიზნესი იქმნება. არსებულ კომპანიებს კი მუდმივად გაფართოება და განვითარება სურთ. კარგი ბრენდი თუ გახსენდებათ, რომელსაც ვებგვერდი არ აქვს? ალბათ არა.
Front-end დეველოპმენტის კურსები ილიაუნის კიბერლაბორატორიის სივრცეში, უნილაბშია. თუ გსურს, გქონდეს პროფესია, რომლითაც მოთხოვნადი კადრი იქნები, საკუთარ თავს ბევრი ფიქრით ნუ დააყოვნებ.
უფრო კარგად, რომ გაიგო რისი თქმა გვინდა, ამ მიმართულების პროფესიონალები – ქრისტინა მაკალათია და ნოკა ყიფიანი გაცნობით ლექციაზე ისაუბრებენ.
ქრისტინე მაკალათია front end ლექტორია სხვადასხვა უნივერსიტეტსა და სასწავლო ცენტრში, ამასთან სტაჟიორების ხელმძღვანელია უნილაბში.
ნოკა ყიფიანი _ კითხულობს ლექციებს Front end მიმართლებით რამდენიმე უნივერსიტეტსა და სასწავლო ცენტრში.
ამ მომენტისთვის კარიერას კომპანია Wandio-ში Front-end დეველოპერის პოზიციაზე აგრძელებს.
გელოდებით 7 ნოემბერს, 19:00 საათზე, უნილაბის facebook გვერდზე.

ონლაინშეხვედრა თემაზე: „ტოლერანტობის არსი და რელიგიური უმცირესობები
2020-11-10 17:00
ილიას სახელმწიფო უნივერსიტეტი უერთდება საგრანტო პროექტის „ერთად თანასწორობისთვის“ ფარგლებში წამოწყებულ კამპანიას „მე ვირჩევ თანასწორობას“. საგრანტო პროექტის მიზანია მრავალფეროვნების პატივისცემისა და დისკრიმინაციის წინააღმდეგ ბრძოლის შესახებ ცნობიერების ამაღლება, ასევე სამოქალაქო ინტეგრაციის ხელშეწყობა და ტოლერანტული გარემოს გაძლიერება სტუდენტ ახალგაზრდებში.
10 ნოემბერს, 17:00 საათზე, ილიას სახელმწიფო უნივერსიტეტი ევროპის საბჭოს მხარდაჭერით თანასწორობის კვირეულის ფარგლებში ჩაატარებს ონლაინშეხვედრას თემაზე: „ტოლერანტობის არსი და რელიგიური უმცირესობები“.
მოწვეული სტუმარი იქნება რუსუდან გოცირიძე – საქართველოს ევანგელურ-ბაპტისტური ეკლესიის ეპისკოპოსი.
ღონისძიების მიზანია, დამსწრე საზოგადოება გაეცნოს საქართველოში არსებული რელიგიური უმცირესობების, კერძოდ, საქართველოს ევანგელურ-ბაპტისტური ეკლესიის შესახებ ინფორმაციას, საზოგადოების დამოკიდებულებას მათ მიმართ, მონაწილეები ასევე იმსჯელებენ რელიგიური უმცირესობების წინაშე არსებული პრობლემების გადაჭრის გზებსა და აუცილებელ ნაბიჯებზე.
შეხვედრას შეგიძლიათ დაესწროთ ონლაინრეჟიმში მოცემული ბმულის მეშვეობით:
https://us02web.zoom.us/j/87203632117
ღონისძიება ტარდება „მე ვირჩევ თანასწორობას”კამპანიის ფარგლებში, რომელიც მიმდინარეობს პროექტის „ბრძოლა დისკრიმინაციის, სიძულვილის დანაშაულის და სიძულვილის ენის წინააღმდეგ საქართველოში“ ფარგლებში. პროექტი ხორციელდება საქართველოში 2016-2019 წლების ევროპის საბჭოს სამოქმედო გეგმის მიხედვითა და დანიის სამეზობლო პროგრამის (DANEP) მხარდაჭერით.

გლობალური მეწარმეობის კვირეული
2020-11-13 14:15
ილიას სახელმწიფო უნივერსიტეტი მე-5 წელია უერთდება გლობალური მეწარმეობის ქსელის (GEN) ინიციატივას და მონაწილეობს გლობალური მეწარმეობის კვირეულში, რომელიც მთელი მსოფლიოს მასშტაბით აღინიშნება.
კვირეული 180-ზე მეტ ქვეყანაში იმართება. მისი პარტნიორია 20 000-ზე მეტი ორგანიზაცია. კვირეულის ფარგლებში მსოფლიოს მასშტაბით 35 000-ზე მეტი ღონისძიება იგეგმება, რომლებშიც 10 მილიონზე მეტი ადამიანი მიიღებს მონაწილეობას.
ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
17-21 ნოემბერს ილიას სახელმწიფო უნივერსიტეტი ორგანიზებას გაუწევს ღონისძიებებს, სემინარებს, საჯარო ლექციებსა და კონკურსებს, რომლებიც პანდემიის გამო ონლაინ გაიმართება. მათში მონაწილეობა შეუძლია ნებისმიერ დაინტერესებულ პირს.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალების, სტუდენტებისა და სკოლის მოსწავლეების სამეწარმეო შესაძლებლობების განვითარებაზე.
კვირეულის განრიგი:
„ქალები ტექნოლოგიებში”

დრო: 17 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/2UlCQqz

საჯარო ლექცია: „როგორ ვაქციოთ ამაზონი შემოსავლის წყაროდ“
„შენი პროდუქტი etsy-ზე“

დრო: 18 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3luD4Y6

Startup school – გახდი მეწარმე ფაბლაბთან ერთად

დრო: 19 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3psPaDu

startup night

დრო: 20 ნოემბერი,19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3nl4lwJ

Tech Talk

დრო: 21 ნოემბერი, 19:00 საათი
ადგილი: ფაბლაბ ილიაუნის ფეისბუქგვერდი

ვრცლად – https://bit.ly/3eVZGyf
#GEWILIAUNI #GEW2020 #Fablab #fablabiliauni
2020 წელი
